|  |
| --- |
| Številka: 007-60/2016/15 |
| Ljubljana, 25. 8. 2016 |
| EVA: 2016-1541-0002 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o spremembah in dopolnitvah Uredbe o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta – predlog za obravnavo  |
| 1. Predlog sklepov vlade: |
| Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G in 65/14) je Vlada Republike Slovenije na….. seji pod točko…. dne……sprejela naslednjiS K L E PVlada Republike Slovenije je izdala Uredbo o spremembah in dopolnitvah Uredbe o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta in jo objavi v Uradnem listu Republike Slovenije.Mag. Darko KrašovecGENERALNI SEKRETARPriloge:* Uredba o spremembah in dopolnitvah Uredbe o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta
* Obrazložitev
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Andrej Engelman, namestnik direktorja |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Uredba o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta (v nadaljevanju: Uredba EKP) podrobneje ureja del izvajanja evropske kohezijske politike v Republiki Sloveniji, ki je sicer utemeljen na neposrednem izvajanju predpisov EU. Uredba EKP se spreminja v delu, ki se nanaša na celostne teritorialne naložbe. Z zadevno spremembo se v izogib vsakršnim nejasnostim povsem nesporno določa, da združenje mestnih občin v skladu s tretjim odstavkom 36. členom Uredbe 1303/2013/EU in 7. členom Uredbe 1301/2013/EU ter v skladu s Smernicami za države članice o celostnem trajnostnem urbanem razvoju opravi svoje naloge v mehanizmu celostnih teritorialnih naložb kot posredniški organ. Kot s smiselno razlago izhaja že iz sedaj veljavne ureditve, pa bo po novem nesporno veljalo, da bo zveza mestnih občin - tako kot organ upravljanja, posredniški in izvajalski organi ter organ za potrjevanje - morala izkazati svojo zmožnost za zakonito in učinkovito opravo nalog, ki so ji zaupane kot posredniškemu organu v sistemu celostnih teritorialnih naložb, in bo kot taka morala predhodno uspešno prestati tudi postopek imenovanja organov. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**Predlog uredbe nima finančnih posledic za druga javnofinančna sredstva. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: DA (vsebina predloženega gradiva zadeva le pristojnosti mestnih občin)

Predlogi in pripombe združenj so bili upoštevani:* v celoti.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradivo se je usklajevalo z organi, ki jih spremembe in dopolnitve uredbe zadevajo, zato je predlagatelj izpustil objavo na spletni strani. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | DA |
|  **Alenka Smerkolj** **ministrica** **po pooblastilu ministrice,** **št. 0204-9/2014/83, z dne 20.11.2014** **Franc Matjaž Zupančič** državni sekretar |

 PREDLOG

 (EVA 2016-1541-0002)

Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G in 65/14) Vlada Republike Slovenije izdaja

**UREDBO**

**o spremembah in dopolnitvah Uredbe o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta**

**1. člen**

V Uredbi o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta (Uradni list RS, št. 29/15 in 36/16) se v prvem odstavku 8. člena:

- na koncu pete alineje črta vejica in doda beseda »in«,

- na koncu šeste alineje črta beseda »in« ter se doda pika in

- črta sedma alineja.

**2. člen**

Četrti in peti odstavek 10. člena se črtata.

**3. člen**

Za 10. členom se dodata nova 10.a in 10.b člena, ki se glasita:

»10.a člen

(posredniški organi, vključeni v izvajanje celostnih teritorialnih naložb)

(1) Posredniška organa, pristojna za izvajanje celostnih teritorialnih naložb, sta ministrstvo, pristojno za okolje in prostor, in ministrstvo, pristojno za infrastrukturo, ki opravljata naloge iz drugega odstavka tega člena, razen nalog iz tretjega odstavka tega člena, ki jih kot posredniški organ opravlja združenje mestnih občin, ki je ustanovljeno v skladu s predpisi o lokalni samoupravi (v nadaljnjem besedilu: združenje mestnih občin).

(2) Posredniška organa, pristojna za izvajanje celostnih teritorialnih naložb, poleg nalog iz drugega in tretjega odstavka prejšnjega člena opravljata tudi naslednje naloge:

1. sodelujeta pri pripravi navodila organa upravljanja glede vsebin, ki jih mora vsebovati povabilo za predložitev vlog za operacije mestnih občin;
2. v okviru naloge iz 1. točke tretjega odstavka prejšnjega člena ocenita vloge za operacije ter pri tem ves čas skrbita, da so kazalniki in razpoložljiva sredstva EU po posameznih naložbah v skladu z operativnim programom;
3. v okviru naloge iz 2. točke tretjega odstavka prejšnjega člena o primernosti vloge za odločitev o podpori seznanita združenje mestnih občin in jo po potrditvi s strani združenja mestnih občin pošljeta organu upravljanja v odločanje;
4. posredujeta predlog združenju mestnih občin, da ta ponovi objavo povabila za predložitev vlog za operacije mestnih občin, če v 12 mesecih po razvrstitvi vlog za operacije ostane nerazporejen del sredstev EU za doseganje kazalnikov iz operativnega programa.

(3) Združenje mestnih občin pri izvajanju celostnih teritorialnih naložb kot posredniški organ opravlja naslednje naloge:

1. sodeluje pri pripravi navodila organa upravljanja glede vsebin, ki jih mora vsebovati povabilo za predložitev vlog za operacije mestnih občin;
2. v skladu z navodilom iz prejšnje točke pripravi in objavi povabilo za predložitev vlog za operacije mestnih občin;
3. razvrsti vloge za operacije na podlagi meril za izbor operacij glede na prispevek posamezne vloge za operacijo k ciljem iz posamezne trajnostne urbane strategije ter k ciljem in kazalnikom iz operativnega programa in o tem obvesti mestne občine in posredniška organa, pristojna za izvajanje celostnih teritorialnih naložb;
4. oceni vsebino operacij in opravi izbor ter o tem obvesti mestne občine in posredniška organa, pristojna za izvajanje celostnih teritorialnih naložb;
5. na predlog posredniških organov, pristojnih za izvajanje celostnih teritorialnih naložb, iz 4. točke prejšnjega odstavka, objavi novo povabilo za predložitev vlog za operacije mestnih občin.

10.b člen

(posredniški organi, vključeni v izvajanje finančnih instrumentov)

(1) Posredniški organ, pristojen za izvajanje finančnih instrumentov, je ministrstvo, pristojno za gospodarski razvoj in tehnologijo (v nadaljnjem besedilu: posredniški organ za finančne instrumente).

(2) Pri izvajanju finančnih instrumentov posredniški organ za finančne instrumente sodeluje z ministrstvom, pristojnim za okolje in prostor, in ministrstvom, pristojnim za infrastrukturo (v nadaljnjem besedilu: sodelujoči ministrstvi) ter združenjem mestnih občin.

 (3) Sodelujoči ministrstvi, vsako v okviru svojega delovnega področja, opravljata naslednje naloge:

1. sodelujeta pri pripravi in spremembah sporazuma o financiranju;
2. pripravita investicijsko strategijo;
3. finančno načrtujeta finančne instrumente;
4. spremljata doseganje kazalnikov.

(4) Združenje mestnih občin pri izvajanju finančnih instrumentov kot posredniški organ opravlja naslednje naloge:

1. daje soglasje h ključnim elementom finančnih instrumentov v skladu s predpisi, ki urejajo javne finance;

2. na ravni posamezne investicije poda mnenje o skladnosti investicije s trajnostno urbano strategijo.«

**4. člen**

Črta se 17.a člen.

**5. člen**

(končna določba)

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana, ... september 2016

EVA 2016-1541-0002 Vlada Republike Slovenije

 Dr. Miroslav Cerar l.r.

 Predsednik

**OBRAZLOŽITEV**

**I. UVOD**

1. **Pravna podlaga (besedilo, vsebina zakonske določbe, ki je podlaga za izdajo uredbe)**

Sedmi odstavek 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G in 65/14).

1. **Rok za izdajo uredbe, določen z zakonom**

Rok za ureditev zadevnih vsebin ni določen z zakonom ali drugim predpisom.

1. **Splošna obrazložitev predloga uredbe, če je potrebna**

Uredba o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta (v nadaljevanju: Uredba EKP) podrobneje ureja del izvajanja evropske kohezijske politike v Republiki Sloveniji, ki je sicer utemeljen na neposrednem izvajanju predpisov EU.

Uredba EKP se spreminja v delu, ki se nanaša na ureditev celostnih teritorialnih naložb in finančnih instrumentov.

Z zadevno spremembo se v izogib vsakršnim nejasnostim povsem nesporno določa, da združenje mestnih občin v skladu s tretjim odstavkom 36. členom Uredbe 1303/2013/EU in 7. členom Uredbe 1301/2013/EU ter v skladu s Smernicami za države članice o celostnem trajnostnem urbanem razvoju (v nadaljevanju: Smernice CTN) opravi svoje naloge v mehanizmu celostnih teritorialnih naložb kot posredniški organ.

Po sedaj veljavni ureditvi ta pravna narava zveze mestnih občin posredno izhaja iz pristojnosti, ki so ji določene v 8. in 17.a členu Uredbe EKP. Po teh določbah je zveza mestnih občin pristojna za naloge povezane z začetkom postopka ter z razvrščanjem in izborom operacij. Ta ureditev je v skladu pravno sistematiko v Republiki Sloveniji utemeljena na dejstvu, da sistem celostnih teritorialnih naložb ni sistem, ki bi terjal konstituiranje trajne upravne strukture na nivoju institucij, pristojnih za urbani razvoj, saj po strukturi tega mehanizma te naloge niso trajne narave. Zveza mestnih občin bi kot »*urban authority«* v skladu z evropskimi uredbami in Smernicami CTN v Uredbi EKP te naloge opravila »**kot posredniški organ«** (»*acts as an IB«*).

Čeprav s smiselno razlago tako izhaja že iz sedaj veljavne ureditve, pa bo po novem nesporno veljalo, da bo zveza mestnih občin - tako kot organ upravljanja, posredniški in izvajalski organi ter organ za potrjevanje - morala izkazati svojo zmožnost za zakonito in učinkovito opravo nalog, ki so ji zaupane kot posredniškemu organu v sistemu celostnih teritorIalnih naložb, in bo kot taka morala predhodno uspešno prestati tudi postopek imenovanja organov.

1. **Predstavitev presoje posledic za posamezna področja, če te niso mogle biti celovito predstavljene v predlogu zakona**

**/**

**II. VSEBINSKA OBRAZLOŽITEV PREDLAGANIH REŠITEV**

**K 1. členu:**

Iz razlogov, ki so pojasnjeni v splošni obrazložitvi k temu predlogu uredbe, se v 8. členu Uredbe EKP črta zadnja alineja, ki določa zvezo mestnih občin kot pristojno za izvajanje mehanizma celostnih teritorialnih naložb, ne pa tudi kot organ v skladu s 123. členom Uredbe 1303/2013/EU. S črtanjem te določbe se bo štelo, da je zveza mestnih občin posredniški organ, ki so mu zaupane naloge, kot jih določajo predpisi in drugi akti EU in Uredba EKP.

**K 2. členu:**

Četrti odstavek 10. člena opredeljuje naloge posredniških organov, ki sodelujejo pri izvajanju operacij trajnostnega urbanega razvoja z mehanizmom celostnih teritorialnih naložb, peti odstavek 10. člena pa določa naloge posredniških organov, ki so vključeni v izvajanje finančnih instrumentov. Ker se zadevna vsebina po novem ureja v novem 10.a in 10.b členu Uredbe EKP, je iz razlogov pravne sistematike treba določbe četrtega in petega odstavka 10. člena Uredbe EKP črtati.

**K 3. členu:**

Kot je navedeno zgoraj, se četrti in peti odstavek 10. člena črtata in se za 10. členom dodata nova 10.a in 10.b člen.

Z novim 10.a členom se določajo naloge posredniških organov, vključenih v izvajanje celostnih teritorialnih naložb. Ministrstvo za okolje in prostor ter Ministrstvo za infrastrukturo ohranjata svojo sedanjo vlogo posredniških organov, pristojnih za izvajanje celostnih teritorialnih naložb, ki z organom upravljanja sodelujeta pri vzpostavitvi sistema za izvajanje celostnih teritorialnih naložb, ocenita vloge za operacije, spremljata doseganje kazalnikov v skladu z operativnim programom ter o primernosti vloge za odločitev o podpori seznanita zvezo mestnih občin. Enako tudi zveza mestnih občin ohranja svoje sedanje naloge v mehanizmu celostnih teritorialnih naložb s tem, da se po novem nesporno določa, da jih opravlja kot posredniški organ.

Z novim 10.b členom se določajo posredniški organi, ki so vključeni v izvajanje finančnih instrumentov in njihove naloge. Finančni instrumenti se izvajajo na različnih prednostnih oseh. Pripravljena predhodna ocena finančnih instrumentov v Sloveniji kot najbolj optimalno rešitev predlaga izvajanje finančnih instrumentov prek sklada skladov. Primerna struktura se zagotovi s tem, da se imenuje en posredniški organ za vse finančne instrumente (tj. Ministrstvo za gospodarski razvoj in tehnologijo), in sicer ne glede na prednostno os oziroma naložbo, ki v sodelovanju z Ministrstvom za okolje in prostor ter Ministrstvom za infrastrukturo nudi podlago za učinkovito izvajanje finančnih instrumentov. V izbor operacij v okviru izvajanja celostnih teritorialnih naložb mora biti vključen tudi organ pristojen za urbani razvoj (tj. združenje mestnih občin), zato je ustrezno umeščen v sistem izvajanja. Navedeno omogoča sklenitev enega sporazuma o financiranju med posredniškim organom in skladom skladov in zagotavlja poenotenje izvajanja finančnih instrumentov po vseh prednostnih oseh operativnega programa.

Nadalje se v tej določbi opredeljujejo naloge, ki jih Ministrstvo za okolje in prostor ter Ministrstvo za infrastrukturo opravljata kot avtonomne naloge, medtem ko pri opravljanju nalog iz 37.a člena uredbe sodelujeta s posredniškim organom za finančne instrumente (MGRT).

Naloge zveze mestnih občin, so opredeljene v skladu s 7. členom Uredbe 1301/2013/EU ter v skladu s Smernicami CTN, ki na področju finančnih instrumentov navajajo, da organ odgovoren za urbani razvoj potrdi prispevek prednostne naložbe k finančnim instrumentom. V sistemu izvajanja to pomeni, da mora zveza mestnih občin v okviru medresorskega usklajevanja, ki ga v skladu s 37.a členom opravi organ upravljanja, podati soglasje h ključnim elementom finančnih instrumentov, v delu ki se nanaša na celostne teritorilane naložbe. V primeru, da zveza mestnih občin nasprotuje gradivu, se to področje izloči iz vladnega gradiva in se ga uvrsti v gradivo, ko se pripravlja novelacija. Pri finančnih instrumentih morajo biti posamezne investicijske odločitve o projektih s področja trajnostnega urbanega razvoja sprejete na podlagi poslovnih načrtov, ki dokazujejo finančno sposobnost v skladu s tržnimi standardi. Takšne odločitve sprejmejo upravitelji skladov. Organi, pristojni za urbani razvoj, ali kateri koli javni vlagatelj, vključno z organi upravljanja, ne smejo biti vključeni v posamezne investicijske odločitve. Na ravni posamezne investicije je potrebno zagotoviti skladnost investicije s trajnostno urbano strategijo. Pred dokončno odločitvijo bo zato moral upravitelj sklada pristojnega z urbani razvoj zagotoviti soglasje zveze mestnih občin. Navedeno je mogoče zagotoviti tudi z imenovanjem predstavnika zveze mestnih občin v strukturo upravljanja sklada pristojnega za urbani razvoj, kot je nadzorni ali svetovalni odbor.

**K 4. členu:**

Celotna vsebina določbe 17.a člena je povzeta in vključena v besedilo sprememb in dopolnitev zadevne uredbe, in sicer, kot je navedeno zgoraj, v nova 10.a in 10.b člen.

**K 5. členu:**

Z uveljavitveno določbo se določa, da predlagana uredba začne veljati naslednji dan po objavi v Uradnem listu Republike Slovenije.

**BESEDILO ČLENOV, KI SE SPREMINJAJO**

8. člen

(udeleženci evropske kohezijske politike)

(1) Udeleženci evropske kohezijske politike so:

* organi upravljanja in nadzora iz 123. člena Uredbe 1303/2013/EU,
* posredniški organi iz 123. člena Uredbe 1303/2013/EU,
* izvajalski organi, kot jih določa 13. člen te uredbe,
* odbor za spremljanje iz 47. člena Uredbe 1303/2013/EU,
* upravičenec iz 2. člena Uredbe 1303/2013/EU,
* organ, pristojen za sodelovanje z Evropskim uradom za boj proti goljufijam (v nadaljnjem besedilu: pristojni organ za sodelovanje z OLAF) in
* združenje mestnih občin, ki je ustanovljeno v skladu s predpisi o lokalni samoupravi in je pristojno za izvajanje mehanizma celostnih teritorialnih naložb (v nadaljnjem besedilu: združenje mestnih občin).

(2) Če se glede posamezne operacije pri istem udeležencu evropske kohezijske politike združijo naloge upravljanja in nadzora na eni strani in izvajanja na drugi, se načelo ločitve funkcij zagotovi z delitvijo obeh vrst nalog med notranje organizacijske enote udeleženca.

10. člen

(posredniški organi)

(1) Posredniški organi so ministrstva, ki so pristojna za:

* delo, družino, socialne zadeve in enake možnosti,
* gospodarski razvoj in tehnologijo,
* kulturo,
* javno upravo,
* pravosodje,
* infrastrukturo,
* okolje in prostor,
* izobraževanje, znanost in šport in
* zdravje.

(2) V okviru načrtovanja evropske kohezijske politike posredniški organ opravlja naslednje naloge:

1. zbira in oblikuje predloge za pripravo izvedbenega načrta;
2. zaradi priprave usklajenega predloga nabora načinov izbora operacij sodeluje z drugimi posredniškimi organi v okviru ene ali več prednostnih naložb, lahko pa tudi z izvajalskimi organi in partnerji;
3. zaradi priprave usklajenega izvedbenega načrta sodeluje z organom upravljanja.

(3) V okviru načina izbora operacij in izvajanja operacij posredniški organ opravlja naslednje naloge:

1. predhodno preverja administrativno, tehnično, finančno in vsebinsko ustreznost vloge za neposredno potrditev operacije;
2. pošlje organu upravljanja vlogo za potrditev ustreznosti načina izbora operacije (v nadaljnjem besedilu: vloga za odločitev o podpori);
3. izvede javni razpis oziroma javni poziv;
4. izvaja administrativna preverjanja po 125. členu Uredbe 1303/2013/EU;
5. izvaja preverjanja na kraju samem po 125. členu Uredbe 1303/2013/EU;
6. izvaja preverjanja opravljanja nalog izvajalskih organov;
7. spremlja izvajanje operacij, odstopanja in napovedi ter o tem poroča organu upravljanja;
8. zagotavlja vpogled v dokumentacijo s področja evropske kohezijske politike organu upravljanja in organu za potrjevanje;
9. daje navodila izvajalskemu organu, pregleduje njegovo dokumentacijo in poročila, če presodi, da je to potrebno, ter opravlja naloge posredovanja med izvajalskim organom in organom upravljanja;
10. preverja, da upravičenci vodijo ločeno knjigovodstvo za posamezno operacijo;
11. hrani dokumentacijo v skladu z določbo 140. člena Uredbe 1303/2013/EU in predpisi, ki urejajo hranjenje dokumentarnega gradiva;
12. skrbi za pravilen in pravočasen vnos podatkov v informacijske sisteme, ki so predvideni za finančno upravljanje, spremljanje, nadziranje in vrednotenje operacij;
13. zagotavlja javnost dela in obvešča domačo javnost o izvajanju evropske kohezijske politike.

(4) Posredniška organa, pristojna za izvajanje celostnih teritorialnih naložb, sta ministrstvo, pristojno za okolje in prostor, in ministrstvo, pristojno za infrastrukturo. Poleg nalog iz drugega in tretjega odstavka tega člena posredniška organa, pristojna za izvajanje celostnih teritorialnih naložb, opravljata naslednje naloge:

1. sodelujeta pri pripravi navodila organa upravljanja glede vsebin, ki jih mora vsebovati povabilo za predložitev vlog za operacije mestnih občin;
2. v okviru naloge iz 1. točke tretjega odstavka tega člena ocenita vloge za operacije ter pri tem ves čas skrbita, da so kazalniki in razpoložljiva sredstva EU po posameznih naložbah v skladu z operativnim programom;
3. v okviru naloge iz 2. točke tretjega odstavka tega člena o primernosti vloge za odločitev o podpori seznanita združenje mestnih občin.

(5) Ne glede na prvi in četrti odstavek tega člena je posredniški organ za finančne instrumente ministrstvo, pristojno za gospodarski razvoj in tehnologijo (v nadaljnjem besedilu: posredniški organ za finančne instrumente). Ministrstvo, pristojno za okolje in prostor, in ministrstvo, pristojno za infrastrukturo (v nadaljnjem besedilu: sodelujoče ministrstvo), vsako v okviru svojega delovnega področja opravlja naslednje naloge:

1. sodeluje pri pripravi in spremembah sporazuma o financiranju;
2. pripravi investicijsko strategijo;
3. finančno načrtuje finančne instrumente;
4. spremlja doseganje kazalnikov.

17.a člen

(združenje mestnih občin)

(1) Združenje mestnih občin v okviru celostnih teritorialnih naložb opravlja naslednje naloge:

1. sodeluje pri pripravi navodila organa upravljanja glede vsebin, ki jih mora vsebovati povabilo za predložitev vlog za operacije mestnih občin;
2. v skladu z navodilom iz prejšnje točke pripravi in objavi povabilo za predložitev vlog za operacije mestnih občin;
3. razvrsti vloge za operacije na podlagi meril za izbor operacij glede na prispevek posamezne vloge za operacijo k ciljem iz posamezne trajnostne urbane strategije ter k ciljem in kazalnikom iz operativnega programa in o tem obvesti mestne občine in posredniška organa;
4. v okviru izvajanja finančnih instrumentov na področju urbanega razvoja daje soglasje h ključnim elementom finančnih instrumentov v skladu s predpisi, ki urejajo javne finance.

(2) Če v 12 mesecih po razvrstitvi vlog za operacije ostanejo nedoseženi kazalniki in njim ustrezen del sredstev EU iz operativnega programa, združenje mestnih občin ponovi postopek iz prejšnjega odstavka z objavo novega povabila za predložitev vlog za operacije mestnih občin.